  Виталий Пронин Эгра ёросысь Зура шор ёзо школаысь удмурт кылъя но литературая дышетӥсь Елена Рафаиловна Агафонова шаермылэсь данзэ утиз Москваын. Анай кылъя дышетӥсьёс пӧлын нюръяськыса, со куинетӥ интые потӥз.Ӵошатсконэ пыриськизы 43 улосысь визь-нод сётӥсьёс. Дышетӥсьёс утизы йӧскалык дӥськутсэс, визитка возьматӥзы, видеоуроксылы валэктон сётӥзы. Удмуртилэсь данзэ утисьёс котьку сямен ик висъяськизы. Елена Агафонова «Выль но аспӧртэмлыко ужан амалъёсты кутон» номинациын устоез луиз на. Нош Дэри ёросысь Первомай шор ёзо школаысь ӟуч кылъя но литературая дышетӥсь Ольга Павловна Исаева устоеныз дышетӥсь-исследователен лыдъямын.Андрей Клементьев. Теги: Адемкарымон Дэри Эгра  